Ianis Hagi are victorie după victorie la Rangers. Este atât de bun încât colegii mai vor încă trei ca el.
Ianis Hagi s-a transferat la Rangers contra 3,5 milioane de euro. Ianis a marcat 3 goluri şi a oferit două assist-uri în 12 meciuri jucate la Rangers. Andy Halliday (28 de ani), fundaş scoţian, spune că echipa ar mai avea nevoie de încă 3 jucători ca Ianis.
Ianis Hagi a ajuns la Rangers în ianuarie 2020, sub formă de împrumut de la Genk. Mijlocaşul român, care a marcat până acum de 3 ori în 12 meciuri, i-a impresionat pe scoţieni.În această primăvară, Ianis s-a transferat definitiv la Rangers. Andy Halliday, fundaşul care urmează să plece de la Rangers la finalul lunii iunie, spune ce îi lipseşte echipei pentru a câştiga titlul."Hagi este un transfer important şi dacă mai vin doi sau trei jucători ca el sunt încrezător că echipa poate realiza performanţe impresionante. Avem o echipă puternică. Sunt sigur că urmează un sezon mare pentru Rangers, iar echipa va fi competitivă şi speră să câştige campionatul", a spus Andy Halliday, potrivit dailyrecord.co.uk.Sezonul din Scoţia a fost încheiat, iar Celtic a fost desemnată campioană.